**Pravila (kodeks) oblačenja** ili **dres kod** je skup pravila o oblačenju lica koja pripadaju određenoj socijalnoj grupi, rade u istoj kompaniji, organizaciji, pripadaju istoj religiji ili ideji.

Odeća
-----

Odeća je jedan od bitnih aspekata ljudskog fizičkog izgleda, sa značajnim društvenim značajem i porukom. Sva društva imaju svoja pravila oblačenja, pri čemu je većina pravila pripada nepisanim zakonima, koje razume većina članova društva.

Poruka koju šalje odeća, može uključivati društvenu klasu, prihod, zanimanje, etničke i verske pripadnosti, stav, bračni status, seksualnu dostupnost i seksualne orijentacije..

Na primer, nošenje skupe odeće šalje poruku da je osoba koja je nosi bogata. Uniforma govori o radnom mestu i organizaciji (vojska, Crkva, medicinske ustanove i sl....)

Danas se pod dres kodom, verovatno pogrešno, najviše podrazumeva skup pravila oblačenja koja propisuju određene kompanije, na primer Banke, Osiguravajuća društva, državna administracija, predstavništva stranih kompanija. Obično se želi poslati poruka o ozbiljnosti kompanije i njenih zaposlenih, ali i o disciplini i ograničavanju ličnih sloboda (npr spoljna temeperatura mora biti daleko iznad 30 Celzijusa da bi se prihvatilo skidanje muškog sakoa...), tj. postoji red - ne može svako „da radi šta hoće". Dres kod je naročito prisutan na mestima gde se dolazi u dodir sa stankama ili poslovnim partnerima.

Danas mnoge kompanije imaju jedan dan u nedelji, najčešće petak, kada je dozvoljeno „ležernije" oblačenje, koje je takođe definisano odgovarajućim pravilima.

Ležernije oblačenje je obično dozvoljeno zaposlenima sa nižim rangom i onima koji ne dolaze u kontakt sa strankama.

Pravila oblačenja naročito važe za menadžere koji predstavljaju kompaniju. Što viši nivo tim tamnija odeća.

Besprekorna higijena, čistoća i urednost je nešto što se podrazumeva. Kosa mora biti uredna a frizure neupadljive. Ne preporučuje se preterivanje sa parfemima i kolonjskim vodama. Odeća mora biti čista i ispeglana. Obuća izglancana.

Šta je dozvoljeno
-----------------

Obavijest o pravilima odijevanja za turiste na ulazu u Vatikan.
### Muškarci

* elegantna odela (kompleti)
* košulje, isključivo sa dugim rukavima
* mandžetne i posebno gornje dugme na košulji moraju biti zakopčani
* ispod košulje se preporučuju uske bele majice sa kratkim rukavina dok se potkošulje i treger majice se ne preporučuju zbog ocrtavanja
* sakoi, koji se, pogotovu na sastancima sa klijentima, nikada ne skidaju. Izuzeci su interni sastanci i skidanje sakoa je dozvoljeno tek kada najviša osoba u rangu skine sako. Pri tome se pre skidanja postavlja pitanje prisutnim damama da li im to ne smeta?
* elegantne cipele
* od muškaraca se očekuje da su uredno obrijani i ošišani, brade i brkovi moraju biri fazonirani
* dužina kravate je do šnale kaiša
* igla za kravatu je u visini trećeg dugmeta košulje, brojano odozgo
* preporučene boje su tamno plava, siva, tamno braon,

### Žene

* elegantni kompleti, pristojne dužine
* elegantne cipele, spreda zatvorene, pozadi je dozvoljen kaiš
* najlon čarape su obavezne čak i na temeperaturama preko 30 stepeni
* preporučene boje su tamno plava, crvenkasto-braon, siva, plava, bela, tamno braon
* kaiš i čarape trebaju biti u skladu sa cipelama

Šta nije dozvoljeno
-------------------

### Muškarci

* duksevi sa neozbiljnim natpisima ili slikama
* trenerke
* sandale za plažu
* papuče
* majice bez rukava

### Žene

* suknje ili haljine koje su iznad kolena
* majice ili bluze bez rukava
* topovi
* veliki dekoltei
* cipele sa previsokim potpeticama
* otkriven stomak
* providna odeća
* donji veš koji se ocrtava

Pridržavanje ovih pravila se posebno preporučuje prilikom razgovora za posao.

Povezano
--------

* Bonton
* Javna golotinja